มี พสพ.ไม่ได้ป้องกัน เมื่อวันที่ 8-9 ที่ผ่านมา ในแอปบันทึกประจำเดือนบอกปจด.จะมาประมาณวันที่10 ค่ะ ตอนนี้ยังไม่มาเลย จะตั้งครรภ์ไหมคะ แล้วถ้าจะกินยาคุม ทันไหมคะ
สวัสดีค่ะ หากประจำเดือนไม่มาภายใน 7 วัน นับจากที่ได้มีเพศสัมพันธ์ไป คือไม่มาภายในวันที่ 15 ม.ค. ก็จะถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ ส่วนการทานยาคุมฉุกเฉินนั้น โดยปกติ ต้องทานภายในไม่เกิน 72 ชั่วโมงนับจากที่ได้มีเพศสัมพันธ์ไป ดังนั้น หากเลย 72 ชั่วโมงไปแล้ว การทานยาก็จะไม่สามารถช่วยป้องกันกันการตั้งครรภ์ได้แล้วค่ะ แนะนำควรรอประจำเดือนต่อไปก่อน หากประจำเดือนไม่มา ก็ควรลองตรวจหาการตั้งครรภ์ดูค่ะ โดยควรรอให้ครบ 2 สัปดาห์นับจากที่ได้มีเพศสัมพันธ์ไปก่อน แล้วจึงค่อยตรวจ ผลที่ได้จึงจะถือว่าเชื่อถือได้การนับระยะปลอดภัยแบบหน้า 7 วันนั้น มีโอกาสผิดพลาดได้มาก เพราะเราไม่มีทางรู้ได้แน่นอนว่า ประจำเดือนจะมาในวันใดค่ะ ดังนั้น หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ